|  |  |
| --- | --- |
|  | **PATVIRTINTA**  Biudžetinės įstaigos Vilniaus miesto nakvynės namų  Direktoriaus Edvardo Jablonskio  \_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_  Vilnius |

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Biudžetinės įstaigos Vilniaus miesto nakvynės namų filialo ,,Sala“ (toliau – filialas ,,Sala“) bendrosios praktikos slaugytojo pareigybė yra priskiriama specialistų grupei.

2. Pareigybės lygis B. Šiam pareigybės lygiui reikalingas ne žemesnis kaip aukštesnysis išsilavinimas ar specialusis vidurinis išsilavinimas, įgytas iki 1995 metų.

3. Bendrosios praktikos slaugytoją į pareigas skiria ir iš jų atleidžia Nakvynės namų direktorius.

4. Bendrosios praktikos slaugytojo pareigybė priskiriama darbuotojų, dirbančių pagal darbo sutartį kategorijai.

5. Bendrosios praktikos slaugytojas tiesiogiai pavaldus Nakvynės namų filialo ,,Sala“ vedėjui.

6. Šis pareigybės aprašymas pasikeitus Lietuvos Respublikos įstatymams arba kitiems norminiams teisės aktams ir esant būtinybei keičiamas Nakvynės namų direktoriaus arba bendrosios praktikos slaugytojo iniciatyva.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

7. Darbuotojas, einantis šias pareigas, turi atitikti šiuos specialius reikalavimus:

7.1. turėti aukštesnįjį slaugytojo išsilavinimą ar specialųjį medicininį išsilavinimą įgyta iki 1995 metų;

7.2. turėti bendrosios praktikos slaugytojo licenciją;

7.2. būti susipažinusiam su Lietuvos Respublikos Konstitucija, Lietuvos Respublikos įstatymais, Vyriausybės nutarimais ir kitais teisės aktais, reglamentuojančiais slaugytojo veiklą Nakvynės namų direktoriaus įsakymais, vidaus darbo tvarkos, darbuotojų saugos ir sveikatos, priešgaisrinės saugos, higienos bei sanitarijos, asmens duomenų apsaugos taisyklėmis;

7.3. gebėti sklandžiai dėstyti mintis raštu ir žodžiu valstybine kalba ir žinoti užsienio kalbą (rusų) vartotojo lygmeniu;

7.4. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

8. Šias pareigas einantis darbuotojas vykdo šias funkcijas:

8.1. pagal kompetenciją paslaugų gavėjams teikia pirmąją medicininę pagalbą;

8.2. dalyvauja paslaugų gavėjų priėmime, apžiūri ir įvertina asmens higienos, drabužių sanitarinę būklę, esant reikalui pasiūlo apsišvarinti;

8.3. įvertina paslaugų gavėjų sveikatos būklę, nustačius traumas ar kitus sveikatos sutrikimus, nedelsiant kviečia pirmąją medicininę pagalbą;

8.4. nustato paslaugų gavėjų apsvaigimo nuo alkoholio laipsnį alkotesteriu;

8.5. pildo Asmens priėmimo - išleidimo aktą;

8.6. pildo pirmosios medicininės pagalbos suteikimo, užkrečiamų ligų kontrolės žurnalus;

8.7. nuolatos stebi paslaugų gavėjų elgesį ir sveikatos būklę, užkerta kelią kūno sužalojimams bei savižudybėms, esant reikalui, kviečia greitosios medicininės pagalbos ir/ar policijos tarnybas;

8.8. instruktuoja valytoją apie patalpų valymą ir dezinfekavimą;

8.9. skatina paslaugų gavėjų atsakomybę už savo sveikatą;

8.10. vykdo švietėjišką-informacinį darbą sveikatos ir susirgimų profilaktikos klausymais, vertina rezultatus;

8.11. vykdo užkrečiamųjų ligų profilaktiką ir kontrolę;

8.12. bendradarbiauja su komandos nariais, kitomis institucijomis;

8.13. prižiūri patalpų sanitarinę – higieninę būklę;

8.14. teikia savo veiklos ataskaitas;

8.15. tobulina profesinę kompetenciją;

8.16. vykdo kitus filialo ,,Sala“ vedėjo, direktoriaus ar direktoriaus pavaduotojo pavedimus bei nurodymus savo kompetencijai priskirtais klausimais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_